fi fi fi fi et et fi tr fi fi fi fi fi fi fi fi fi fi fi fi fi fi en et fi fi fi fi fi eo cs fi fi fi fi fi cs fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi cs fi fi fi fi fi fi fi fi fi fi en it fi it en fi fi sv en nl es it fi fi fi fi fi fi fi lv fi fi et de fi en fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi id fi fi fi fi fi en fi fi de fi fi fi fi fi fi fi fi en fi fi fi fi fi en en fi fi fi fi fi fi fi et fr fi fi fi fi fi fi fi fi en fi fi
Kurkistuksia Viirun ja Pikin maailmaan: Enonvenetsialaiset
Nyt on tämmöinen uusi muoti kuin venetsialaiset. Elokuun vaihtuessa syyskuuksi juhlistetaan mökkikauden päättymistä valoilla ja tulella veden ääressä. Meilläkin oli eilen mökillä valoa ja tulta pimeydessä veden äärellä ja pienet grillikestit. En vain osannut ottaa kännykällä kuvia niin vaativissa olosuhteissa.
Tänään on Suomen luonnon päivä. Aamulla satoi tuntitolkulla, mutta sain noista tsialaisista kuvan veneessä Enossa. Siinä olkoon yhdistetty Suomen luonnon ja venetsialaisten juhlakuva. Sitä paitsi, eihän mökkikausi nyt pääty - tämähän on vasta alkua. Marjoja, sieniä, patikointia, viileneviä vesiä, syysmyrskyjä, lehtien haravointia, luonnon saattelemista nukkumaan, saunan lämpöä, marraskuun hämäränhyssyä. Vuosikausia kestänyt itsekasvatusprojektini, jossa olen opetellut pitämään elokuusta, on riistäytynyt käsistä ja pidän jo syksystäkin ihan tosissani.
Pikin mansikat uhkaavat jäädä raaoiksi, sää on kylmennyt. Piki tykkää makeasta, suosikkeja ovat mansikat ja vatut, Viiru mässyttää kaiken, mikä eteen sattuu.
Tänään mietin, mitä koirat syövät. Kysyttäessä vastaan: lihaa ja vihanneksia, viikonloppuisin ja reissussa Canagania. Oikeasti Viiru ja Piki ovat tänään iltakuuteen mennessä syöneet: hieman Carnilove-papanoita, Inupektia, aamujuustoa, jukurttipurkeista jämät, ruohoa, vadelmia, mustaherukoita, punaherukoita, possunkorvat, kasvispiirakkaa juustolla.
Tällä viikolla ehdittiin treeneihinkin! Agilityssa oli hauska rata, joka näytti vaikealta, mutta oli kiva juosta (Heidin blogissa on piirros). Viirun kanssa teimme tosin vain esteelle 25 ja Pikin kanssa pätkiä. Pikiltä loppui puhti, kun se piti tyrkätä putkesta pituudelle 18 - PikPok ei kestä toistoja juuri ollenkaan. Eikä Piksulla ole tehdasasennuksena lainkaan samanlaista kontaktia ja keskittymiskykyä kuin Viirulla. Mutta onhan siinä paljon kaikkea muuta, kuten vaikka se todellinen sporttimoodi.
Treenin jälkeen käytiin Arran kanssa lenkillä. Vasta loppulenkistä Arra uskaltautui juoksentelemaan ankaran äidin vieressä. On se ihana tyttö!
Keskiviikkona yritettiin pitää hakutreeneissä kiirettä, että selvittäisiin ennen pimeää. Ei pitäisi hätäillä. Viirun lyhyt ja helppo ilmaisutreeni vaihtui pitäksi ja vaikeahkoksi etsintä- ja ilmaisuharjoitukseksi. Tällä kertaa en kuitenkaan kokonaan itse pilannut koiran treeniä vaan maalihenkilöilläkin oli osuutensa. Mietin jo, yrittääkö vaihtaa ryhmää, mutta toisaalta porukka on monin tavoin ihan huippu.
Viirun oli tarkoitus harjoitella ilmaisun kestoa niin, että haukku jatkuisi, vaikka olen ukon luona. Saatiin tätäkin treenattua kuitenkin, ekalla ennakoi hallintaan tuloa, tokalla ei. Viimeinen ukko oli oikeastaan hyvä opetus Viirulle siitä, että kannattaa mennä sinne, minne ohjaaja näyttää ja kipittää tarpeeksi pitkälle, vaikka oma usko ja nenä eivät aina kantaisikaan. Eli lopulta oli hyvä treeni. Ja saahan tässä nyt treenata myös oman mielentilan hallintaa, ja mikäs sen tärkeämpää :)
Seuraavilla kerroilla pitää jatkaa ilmaisuharjoituksia ja tehdä treenejä, joissa minä en tiedä, missä ukot ovat. Ehkä Viiru ja minä alamme kumpikin olla siinä iässä ja kokemuksessa, että meiltä voi jo vaatia osaamista.
Lähettänyt Satu klo 19.29
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: Agility, Haku, Mökkireissut
Uudempi teksti Vanhempi viesti Etusivu
Tilaa: Lähetä kommentteja (Atom)
Susu, Mörkö (7.8.2005 - 28.12.2012), Topi (4.10.2002 - 7.10.2013) ja Viiru
Sarin koulutuksessa 2: Suitsutusta
Sarin koulutuksessa 1: Punnerra koirasi tasolle!
Jatsin tahtiin, Hipan säestyksellä
Nuusku, Rapsu & Sisu
Pienestä Hupsusta iso Hupsu!
JK3 TK1 BH Of Gurrent Extreme Evita "Lily"
Pentulähetys saapui eilen =)
Tina FI AVA-H, Morriksella valiokello käyntiin
Onnistumisia etsimässä eli onko mitään, jos ei ole tuloksia
Gust TK4, Ruffe kolmosiin, itse telakalle
Aussiet Nemo ja Prada
Pallas 2017 - Hikeä, hampurilaisia ja yksille
Sitä, tätä ja tuota!
talventanssija – The wonderful world of dogs and other curiosities
Te pystytte just siihen
In the middle of everywhere
Tajikistan is [insert any word]
Kesä ja kärpäset...ja kuinka ne meni jo.
Seenan ja Noolan blogi - BLUE-BEACON aussietBH TK2 Ardiente Nena Labradora DNA-VP  "Seena"
Näytä 5 Näytä kaikki
Teema: Yksinkertainen. Sisällön tarjoaa Blogger.